» 2009 » May Eat my Shorts
Monthly Archives: May 2009	Juni bliver en fantastisk måned
May 26, 2009Uncategorized	Leave a Comment	Alene fordi min sukkerfrie kur er ovre og jeg har et løfte på mindst 10 kugler is. Måske man skulle daffe ned til Bryggen 11 og få prøvet langtidsholdbarheden på deres is? Juni bliver også måneden med Berlinbesøg, sommerfest, eksamen og naturgrund. Juni bliver en god måned kun overgået af juli hvor der er Laurie Andersson og Lou Reed, is i lange baner, højfrodig naturgrund med næsten ren hytte og … hey vent, en August med en tur til Køln og Amsterdam…*suk* jeg elsker sommeren.
May 24, 2009Uncategorized	Leave a Comment	Hvad sker der så lige for Fru Gullach, hun småskændes med alt og alle og render rundt som en præpubertær hønserøv. Eksamenspapirer er ikke godt for humøret og alvorlig talt, det går da bare slet slet ikke. Jeg ser mig selv kvidrende med småblomstrer forklæde og snehvide ankelsokker.
May 22, 2009Uncategorized	2 Comments	Jeg overvejer om jeg i sin tid tog en forkert uddannelse, eller rettere om det er på tide at genuddanne mig. Jeg har været utroligt glad for min humanistiske uddannelse og har klemt så mget ud af den som overhovedet muligt. Men da jeg i bund og grund gerne vil rejse ud i verden og handle, så kunne jeg faktisk godt tænke mig at tage en sygeplejerske uddannelse eller anden sundhedsfaglig uddannelse, der på et rent lavpraktisk plan kunne komme til nytte, hvorend jeg rejse hen.
For ærlig talt, når du står ude i felten og gerne vil kæmpe for menneskerettigheder, så er det fint at kunne kommunikere, citere de rette tænkere og alt det gejl, men når folk begynder at dø om en, så mangler jeg ærlig talt nogen værktøjer, der ikke kun kommer ud af munden og hovedet, men også kommer ud gennem hænderne.
Nu tror jeg ikke det offentlige vil bekoste en 3½ års uddannelse på mig i min alder, så er der nogen der ved hvordan man kunne bygge en sådan profil op – helt lavpraktisk – udenom det almene uddannelsessystem?
May 21, 2009Uncategorized	Leave a Comment	Jeg har en tendens til at blive udbrændt af arbejde – ikke direkte stresset, men bare træt, ugidelig og lid ked af det. Det kommer ofte efter heftige perioder og så kan jeg kun gøre al ting meget langsomt. Og jeg gentager meget langsomt. Heldigvis er foråret fyldt med fridage og maj måned er starten på et nyt ferieår.
Af samme grund har jeg planlagt kun at skulle skrive 2 sider om dagen på min opgave. Det lyder ikke af meget, men det er et tilpas tempo – jeg kan nå at snakke med min søn, drikke te med venner og nusse lidt rundt. De 2 sider produceres uden at jeg føler mig alt for presset – så det er en helt perfekt måde at bruge en friuge på.
Livet forkæler mig voldsomt for tiden og jeg nyder det.
May 19, 2009Uncategorized	Leave a Comment	Så kan man lære at lade være med at lave en problemformulering, der lægger op til den helt store teoretiske gennemgang med model. Jeg skal skrive 2 sider pr. dag for at nå det i denne ferie – jeg bruger en helt friuge på det hvor jeg spilder dejligt vejr og gode afslapningsmuligheder, men at stirre på et tomt stykke papir.
Tror jeg vil sove lidt på det.
May 11, 2009Uncategorized	1 Comment	Istedet for en mors dags buket fik jeg en mors dags sms – min datter glemte dog at mor er traditionalist, så som straf for en sølle sms, fik jeg hende afpresset til en tur på landet, hvor den står på hårdt arbejde og store bål.
Mit refugie
May 10, 2009Uncategorized	Leave a Comment	Jeg har det her kæmpe stykke jord med en faldefærdig hytte på, intet el, ingen kloark og intet vand. Hver gang jeg er derude, kommer jeg hjem med en øm krop – lugtende og træt. Men jeg har tabet mit hjerte til dette stykke mosejord.
Jeg får ganske simpelt afløb for hele min basale hulemenneskeinstinkt – og den ligger under den fernistynde flade vi kalder kultur. Her tænder jeg store bål, klipper, hakker og graver mig gennem skvalderkål og brændenælder. Laver mad i små gryder over åben ild, tisser bag en busk og lytter til frøer og fugle.
Her blomster æbletræer, blommetræer og gyldenregn, her dør halvdelen af alle min planter i den sure mosejord, mens den anden halvdel vokser og trives. Her ser jeg månelys og stjerneskud. Her er jeg lykkelig på den helt simple måde.
May 4, 2009Uncategorized	Leave a Comment	Min far har valgt at have et forhold til en kvinde, hvor de er uden fællessprog og dette har store udfordringer, kan jeg se når jeg er sammen med dem. De forstår hinanden basalt og det praktiske fungerer – men der mangler spidsfindighederne, alt det man siger mellem linierne. Det at kunne fange, hvis den anden laver et ordspil eller bruger sproget kærligt, det at kunne sammenligne sin partner gennem talen med andre og danne sig et fuldstændigt billedet af den, man elsker.